Viorica Dăncilă a fost desemnată candidata PSD la alegerile prezidențiale cu unanimitate de voturi: ”Sunt mai puternică decât toți acești bărbați care nu fac altceva decât să țipe de pe margine”

Social-democrații au oficializat candidatura Vioricăi Dăncilă la alegerile prezindențiale din noiembrie. Cei circa 800 de delegați adunați la Palatul Parlamentului au votat în unanimitate, prin ridicare de mâini, propunerea ca președintele partidului să reprezinte partidul în cursa pentru Cotroceni.

Congresul a fost unul atipic pentru PSD atât prin proporții, cât și prin durată. Dacă de obicei candidatul partidului era desemnat la congrese cu mii de participanți, de data aceasta, delegații au încăput într-una din sălile de la Parlament. De asemenea, lucrările Congresului au durat mai puțin de două ore, în condițiile în care PSD a avut congrese care s-au prelungit până către orele dimineții, cum au fost cele din 2005 și 2010. Singurii care au susținut discursuri au fost președintele PES, Serghei Stanișev, și tripleta din fruntea PSD: președintele Viorica Dăncilă, președintele executiv Eugen Teodorovici și secretarul general Mihai Fifor.

UPDATE 12.34 Discursul președintelui PSD, Viorica Dăncilă:

-Îmi iau energia de aici, dintre oameni. Este un Congres despre România și despre noi, PSD, despre cum ne scriem mai departe istoria și despre viitorul nostru. Avem o competiție electorală în care unitatea va fi cheia succesului.

-Sunt un om dintre oameni, născut într-un oraș mic, într-o familie simplă de oameni muncitori. Sunt soție, mamă, am o familie frumoasă pe care o iubesc enorm și care mi-a stat mereu alături. Cred enorm în oameni , în poporul român care merită și poate întotdeauna mai bine. Sunt și voi rămâne mereu alături de oameni, asta cred că este menirea omului politic.

-Spre deosebire de alții, eu țin cu oamenii. Eu nu mă lupt împotriva nimănui, ci țin cu oamenii. Sunt 23 de ani de muncă în PSD. Am plecat de laa baza partidului, am lipit afișe, am făcut campanie din ușă în ușă.

-Sunt un om plecat de jos, am pornit în viață cu aceleași premise cu care pleacă majoritatea tinerilor. Am muncit mereu pentru lucrurile în care am crezut.

-Această țară nu poate fi condusă de la Cotroceni sau de la Guvern. România trebuie condusă alături de oameni și nu o dată la cinci ani ci în fiecare zi de muncă pentru că președintele este dator să muncească pentru țară, să înceapă o transformare profundă de la rădăcini. Vreau o Românie în care nimeni nu trebuie să se teamă. Domnia legii și garantarea securității sunt priorități. Am promis pedepse drastice pentru violatori, criminali și pedofili și asta voi face. Am promis o reformă a MAI care se va încheeia atunci când nimănui nu-i va mai fi teamă pentru el și ai lui. Mă voi lupta pentru o Românie sigură în care cei vulnerabili să nu devină victime din cauza vulnerabilităților sistemului.

-Reformele în sănătate și învățământ trebuie susținute. Avem nevoie de un act educațional modern care să dea României noi generații de profesioniști. Reforma în sănătate a început cu dotrarea spitalelor cu aparatură performantă și creșterea salariilor medicilor ca să rămână în țară.

-Vreau ca niciun român să nu fie lăsat în urmă, luptăm împotriva sărăciei. Guvernul a creat sute de mii de locuri de muncă, a crecut constant pensiile, indemnizațiile pentru mame și copii și pentru persoanele cu dizabilități. Șomajul este acum la un minim istoric. Am crescut salariile medicilor, profesorilor, constructorilor și am implementat programele de dezvoltare a comunităților, am făcut mai bine pentru toate categoriile. Nu perfect, nu deodată, dar am convingerea că am făcut pentru binele oamenilor.

-România și românii merită să țină capul sus în țara lor și în lume. Un președinte demn nu merge să dea socoteală la UE, ci să apere interesele țării sale.

-Țara noastră a contribuit la avansarea agendei europene. Ne punem țara și semenii pe primul loc. Avem de dus lupta împotriva unor adversari politici hotărâți să ne vadă îngenuncheați și divizați. Suntem pregătiți, nu putem fi înfrânți așa ușor pentru că noi avem ceva ce ei nu au avut niciodată, apropierea de români. Noi nu am fost niciodată cei care ma tăiat pensiile și salariile, nu am blocat măsuri care aduceau bine în viața românilor, noi nu am avut viziunea a două Românii: a noastră și a lor. Au urcat cu picoarele pe tragediile oamernilor pentru a-și manifesta oportunismul politic.

-A dormit bine noaptea, dar vine momentul în care trebuie să răspundă. Să nu faci nimic pentru ai tăi este dovadă de cruzime, să-ți amintești de români după cinci ani este dovadă de cinism, de dispreț pentru cei care au avut încredere în tine. Pentru cel care promitea lucrul bine făcut pare că ceasul a stat demult. Pentru noi, ceilalți, au trecut 5 ani de nimic. Pentru cel care cere votul a milioane de români promițând doar că-i va da jos pe cei care au făcut lucruri bune, aceasta este manifestarea unei disperări și a unei lipse de viziuni incredibile.

-Aroganța nu mă reprezintă, iar disprețul pentru români nu l-am simțirt niciodatăă pentru că țin cu poporul român și țin cu țara mea. Să nu uităm că astăzi suntem singurii cu un program de guvernare și cu o viziune.. Sunt singurul candidat care își asumă guvernarea țării, care are voința de a mișca lucruile, sunt mai puternică decât toți acești bărbați care nu fac decât să țipe de pe margine.

-Eu nu fug și nu mă tem. Mă voi lupta ca fiecărui român să-i fie mai bine aici, în țara lui. Vă chem să luptăm cu toată puterea în această campanie care va decide viitorul.

-V-am vorbit ca propriei mele familii. Avem ocazia unică de a creiona istoria țării pentru binele copiillor și nepoților noștri.

-România nu mai are timp de experiențe. România are nevoie de solidaritate, de unitate. România trebuie să fie respectată pe plan intern, precum și extern..

UPDATE 12.31 Viorica Dăncilă a fost desemnată de către Congresul PSD drept candidat al partidului la alegerile prezidențiale. Votul a fost unanim, prin ridicare de mână.

UPDATE 12.12 Discursul președintelui executiv, Eugen Teodorovici:

-Să-i aplaudăm pe cei un milion de români de bună credință care lucrează în sectorul bugetr, oameni care lucrează pentru aceasăt țară și care au fost jigniți de colegii din politică, cei de la PNL. Le mulțumesc chiar dacă uneori sunt mai drastic. Este trist că vorbim de un PNL care nu-și mai onorează trecutul istoric și înaintașii care au adus glorie acestei țări.

-PSD este identificat de unii ca moștenitor al unui rău istoric. Noi suntem cei care putem schimba percepția, care avem datoria de a arăta adevărul. Am promis un președinte al tuturor românilor și cred din tot sufletul că așa va fi

-Românii trebuie să știe că am oprit exodul medicilor printr-o maajorare de salarii cum nu s-a mai văzut, trebuie să știe că profesorii câș

UPDATE 12.00 A luat cuvântul Mihai Fifor, secretar general al PSD:

”-Mergem în fața alegătorilor pentru a le spune adevărul: știm cel mai bine să guvernăm pentru oameni, pentru toți românii. Ne aflăm aici pentru a da un vot de încredere președintelui PSD, premierul Viorica Dăncilă. Vreau să-i transmitem energia noastră pentru a câștiga alegerile. Este unul dintre liderii politici care prin ce a făcut în 23 de ani în partid a arătat că este un om dedicat românilor.

-Am guvernat bine pentru toți românii, indiferent de orientarea lor politică. Am crezut și credem în oameni.. PSD crede într-o Românie unită, nu divizată. Cu această viziune vom facce ce trebuie pentru ca România să fie o casă sigură pentru fiecare român

-Am deschis lupta împotriva criminalității. Toți cei care încalcă legea, plătesc. Dacă dorim ca instituțiile să funcțioineze trebuie să facem ordine, să schimbăm legi și atitudini. Avem toată determinarea să facem curățenie în România. Criminalitatea va primi cea mai dură ripostă. Vă întreb dacă vedeți un alt partid în stare să facă ordine și să fie alături de toți românii, în afară de PSD? USR-un partid fără experiență care nu se înțeleg între ei. Credeți că liberalii au capacitatea de a menține creșterile realizate de noi? Credeți că vor colabora cu oamenii pe care îi jingesc deja? Au anunțat dejă că taie pensii, salarii, iau voucherele

-PSD este gata să ofere un lider ferm, dar empatic, unificator și neconflictual. Un lider care să aibă respect pentru medici, profesori, militari, polițiști, agricultori și antreprenori

Peste 800 de delegați s-au reunit, sâmbătă, începând cu ora 11:00, în Congresul PSD pentru a lansa candidatura Vioricăi Dăncilă la prezidențiale. Aceasta și-a făcut intrarea în sala de la Palatul Parlamentului pe acordurile unui hit al anilor 80, ”Eye of the Tiger” al formației Survivor, care se regăsește și în coloana sonoră a filmului de acțiune ”Rocky”.

Viorica Dăncilă a venit însoțită de soțul ei. ”Voi fi primul președinte femeie al acestei țări”, a spus președintele PSD. La Congres este prezent ca invitat și Serghei Stanișev, președintele Partidului Socialiștilor Europeni, semn al normalizării relațiilor PSD cu social-democrații din Uniunea Europeană.

În schimb, nu a fost invitat președintele ALDE, Călin Popescu-Tăriceanu, în condițiile în care tensiunile dintre ALDE și PSD sunt în creștere ca urmare a refuzului social-democraților de a susține candidatura lui Tăriceanu la alegerile prezidențiale.

Foto: Președintele PSD, Viorica Dăncilă (Inquam Photos/ Octav Ganea)